Firmissime sciat omnis ordo fidelium, quod Oddo, filius Hugonis, Senior Montis Salionis, postquam suscepit honorem suum a Roberto Lingonensi Episcopo in Calma de Perciaco, reddidit supradicto Rotberto Ecclesiam de Albiniaco; tali modo, ut eam suo rogatu, et suo concessu traderet sancto Petro, et Besuensi Ecclesiæ perpetualiter possidendam. Hoc audiens Pontifex, alacri animo suscepit donum, que Abbati Stephano, et Ecclesiæ Besuensi, ut supradictus Oddo subgesserat, firmiter concessit, sub testibus istis. Signum Rotberti Episcopi. Stephani Abbatis. Albrici Monachi. Warnerii Archidiaconi. Humberti Archipresbyteri. Willelmi Fontis-vennæ, Widonis de Radiaco. Sewini filii ejus. Oddonis, qui donum fecit. Widrici Præpositi. Tetboldi. Landrici. Walonis, Alelmi, et fratris ejus. Pagani de Icioma. Acta sunt hæc anno ab Incarnatione Domini MXCVIIII. Ind. VII. Epact. XXVI. Regnante Philippo Rege Francorum, Oddone Ducatum tenente, Rotberto fratre ejus, Episcopalem cathedram regente. Si quis hanc Cartam violaverit, separetur ab Angelorum choris, societurque Datan et Abiron hic et in æternum in inferno.